laion/Wikipedia-Exotic huggingface dataset:
I Don't

I Don't (בעברית: אני לא) הוא שיר של הזמרת האמריקאית מריה קארי בשיתוף עם הראפר YG אשר ככל הנראה צפוי להיות הסינגל הראשון מאלבומה ה-13 אשר תאריך יציאתו אינו ידוע. השיר נחשף לראשונה ב-29 בינואר 2017 בתוכנית שלה בערוץ E! ולאחר 5 ימים ב-3 בפברואר 2017 הוא הופץ כסינגל באופן רשמי דרך חברת התקליטים, אפיק רקורדס. השיר סומפל מהשיר "Where I Wanna Be" של הזמר דונל ג'ונס. קארי חשפה את השיר לראשונה ב-29 בינואר 2017 בתוכנית שלה בערוץ E!. במהלך התוכנית ראו את קארי מקליטה את השיר באולפן הקלטות. יומיים לאחר מכן חשפה הזמרת את העטיפה של הסינגל בחשבון הטוויטר שלה אשר לקוחה מתוך הקליפ הרשמי של השיר. 3 ימים לאחר מכן, ב-3 בפברואר 2017 הופץ השיר באופן רשמי על ידי אפיק רקורדס. ב-24 במרץ 2017 הופץ הרמיקס הרשמי של השיר בשיתוף עם הרפארית האמריקאית רמי מה. הקליפ לראשונה יצא לאור בערוץ ה-Vevo הרשמי של קארי ביום של יציאת השיר. בקליפ היא נראית נואשת לאחר הפרידה שחוותה ולובשת עדיין את שמלת הכלה שלה שכנראה תוכננה לחתונתה עם בן זוגה ועונדת את טבעת האירוסין שלהם. בסוף הקליפ מחליטה לשרוף את השמלה. הקליפ בוים על ידי קארי עצמה והופק על ידי סטלה בולוצ'ניקוב. נכון לדצמבר 2017, הוא נצפה מעל ל-21 מיליון פעמים בערוצה הרשמי. על מנת לקדם את השיר הופיע קארי והראפר YG בתוכנית האירוח "Jimmy Kimmel Live!" ב-15 בפברואר 2017. זו היא ההופעה היחידה של קארי עם השיר, מעשה אשר השפיע על כישלון הסינגל. סרטון השיר "I Don't" באתר יוטיוב I Don't (feat. YG) - Single by Mariah Carey on Apple Music, itunes.apple.com (באנגלית) WebCite query result, www.webcitation.org (באנגלית) MariahCareyVEVO (2017-02-03), Mariah Carey - I Don't ft. YG, נבדק ב-2017-12-16 "Mariah Carey First Live Performance Since Disastrous NYE Gig". Us Weekly (באנגלית אמריקאית). 2017-02-16. נבדק ב-2017-12-16. I Don't (feat. YG) - Single by Mariah Carey (באנגלית אמריקאית), 2017-02-03, נבדק ב-2018-11-05 I Don't (feat. YG) - Single by Mariah Carey (באנגלית בריטית), 2017-02-03, נבדק ב-2018-11-05 I Don't (feat. Remy Ma & YG) [Remix] - Single by Mariah Carey (באנגלית אמריקאית), 2017-03-24, נבדק ב-2018-11-05 I Don't (feat. Remy Ma & YG) [Remix] - Single by Mariah Carey (באנגלית בריטית), 2017-03-24, נבדק ב-2018-11-05
התערוכה הבינלאומית לחקלאות

התערוכה הבינלאומית לחקלאות הייתה תערוכה עולמית ותערוכת החקלאות הבינלאומית הראשונה שהתקיימה בישראל. התערוכה הבינלאומית לחקלאות נערכה בבית דגן והתקיימה במסגרת מיזם "'הקונגרס הבינלאומי הרביעי של מגדלי פרי הדר התיכון" התקיימה בין התאריכים 21 במאי ל-20 ביוני 1956. התערוכה הייתה מוכרת על ידי הלשכה לתערוכות בינלאומיות. החל משנת 1970 התקיימה בכל שלוש שנים תערוכת החקלאות הבינלאומית אגריטך באקספותל אביב אותה יסד רפי רמון קלינטק (תערוכה) מדיה וקבצים בנושא התערוכה הבינלאומית לחקלאות בוויקישיתוף אתר האינטרנט הרשמי של התערוכה הבינלאומית לחקלאות "התערוכה הבינלאומית לחקלאות" באתר של הלשכה לתערוכות בינלאומיות ערך זה הוא קצרמר בנושא ישראל. אתם מוזמנים לתרום לוויקיפדיה ולהרחיב אותו.
דינמו מוסקבה (בנדי)

דינמו מוסקבה (ברוסית: Дина́мо-Москва́) היא קבוצת בנדי ממוסקבה. זו אחת מקבוצות הבנדי הוותיקות ברוסיה. נוסדה בשנת 1923. דינמו הייתה הקבוצה הראשונה שזכתה באליפות ברית המועצות ומחזיקה בשיא זכיות באליפות ברית המועצות המועצות ורוסיה. היא זכתה 22 פעמים באליפויות המדינה: 15 פעמים באליפות ברית המועצות ושבע פעמים באליפות רוסיה. קבוצת הבנדי של דינמו הוקמה כחלק מאגודת הספורט דינמו בדצמבר 1923. הקבוצה זכתה באליפות הסובייטית הראשונה בעונת 1936 והפכה לקבוצת הבנדי המצליחה ביותר במדינה כשזכתה באליפות עוד 14 פעמים נוספות. לאחר התפרקות ברית המועצות הקבוצה בבית נתקלה בקשיים פיננסיים והתקשתה לזכות שוב באליפות הלאומית עד לפתיחת המאה ה-21 ובעונת 2001 אף נשרה לליגת המשנה ופורקה. בשנת 2004 הקבוצה הוקמה מחדש וחזרה שוב לליגת העל ובעונת 2005/2006 זכתה לראשונה מזה 28 שנה באליפות הלאומית ובאותה עונה גם זכתה בגביע הרוסי. עונת 2006/2007 הייתה המוצלחת ביותר בתולדותיה לאחר שזכתה בכל אחד מהטורנירים בהם השתתפה: אליפות רוסיה, גביע רוסיה, גביע העולם למועדונים, גביע אדסביון וגביע אלופות אירופה. בעונת 2013 זכתה באליפות הרוסית בפעם השביעית. דינמו נחשבת למועדון הבנדי המעוטר ביותר ברוסיה והיא מחזיקה בשיא אליפויות לאומיות (22). זוהי הקבוצה הרוסית היחידה שהצליחה לזכות בכל התארים בהם השתתפה בעונה אחת (בעונת 2007/2008). הקבוצה גם נחשבת לאחת הקבוצות הרוסיות המצליחות ביותר בזירה האירופית לאחר שזכתה 6 פעמים בגביע האירופי. אליפות ברית המועצות אלופה (15 פעמים): 1935-36, 1950-51, 1951-52, 1960-61, 1962-63, 1963-64, 1964-65, 1966-67, 1968-69, 1969-70, 1971-72, 1972-73, 1974-75, 1975-76, 1977-78 הגביע הסובייטי מחזיקת הגביע (13 פעמים): 1937, 1938, 1940, 1941, 1947, 1948, 1949, 1950, 1951, 1952, 1953, 1954, 1986-87 אליפות רוסיה אלופה (7 פעמים): 2005-06, 2006-07, 2007-08, 2008-09, 2009-10, 2011-12, 2012-13 הגביע הרוסי מחזיקת הגביע (6 פעמים): 2005, 2006, 2008, 2010-11, 2011, 2012 הסופרקאפ הרוסי מחזיקת הגביע (2 פעמים): 2013, 2014 גביע אלופות אירופה אלופה (6 פעמים): 1974-75, 1975-76, 1976-77, 2005-06, 2007-08, 2008—2009 גביע העולם מחזיקת הגביע (3 פעמים): 2006, 2007, 2013 אתר האינטרנט הרשמי של דינמו מוסקבה דינמו מוסקבה, ברשת החברתית VK דינמו מוסקבה, ברשת החברתית פייסבוק דינמו מוסקבה, ברשת החברתית אקס (טוויטר) דינמו מוסקבה, ברשת החברתית VK
האיגוד הבין-פרלמנטרי

האיגוד הבין-פרלמנטרי (באנגלית: IPU - Inter-Parliamentary Union, בצרפתית: Union Interparlementaire - UP) הוא מוסד בין-לאומי שהוקם בשנת 1889 על ידי פרדריק פאסי (צרפת) ורנדל קרמר (בריטניה). זה היה הפורום הקבוע הראשון למשא ומתן פוליטי רב-צדדי. בתחילה, הארגון היה עבור פרלמנטרים בודדים, אך מאז הפך לארגון בינלאומי של בתי הפרלמנט של מדינות ריבוניות. הפרלמנטים הלאומיים של 176 מדינות (שלוש המדינות החברות האחרונות הן: טורקמניסטן, אוזבקיסטן, ונואטו, החברות הועברו במהלך הכנס ה -137) הן חברות באיגוד, ו -11 אסיפות פרלמנטריות אזוריות הן חברות מקורבות. האיגוד מפעיל מכון לימודים ומחקר ומארגן כנסים בינלאומיים כל שנה. מקום מושבו של הארגון הוא בז'נבה, שווייץ. מדיה וקבצים בנושא האיגוד הבין-פרלמנטרי בוויקישיתוף אתר האינטרנט הרשמי של האיגוד הבין-פרלמנטרי האיגוד הבין-פרלמנטרי, ברשת החברתית אקס (טוויטר) האיגוד הבין-פרלמנטרי, באתר פליקר האיגוד הבין-פרלמנטרי, באתר אנציקלופדיה בריטניקה (באנגלית)
דינמו לנינגרד (בנדי)

דינמו לנינגרד (ברוסית: Динамо Ленинград) היה מועדון בנדי מקצועני מהעיר לנינגרד. הקבוצה זכתה באליפות העיר 8 פעמים (1935, 1936, 1938, 1939, 1941, 1945, 1946, 1947). בזירה הלאומית הישג השיא של הקבוצה הוא מקום שלישי בעונת 1936 והעפלה לגמר הגביע הסובייטי בעונת 1947. הקבוצה הוקמה בשנת 1942 כחלק מאגודת ספורט דינמו, שהיוותה לאגודת הספורט של אנשי שירותי הביטחון. הקבוצה הייתה ממייסדות אליפות ברית המועצות בבנדי ובעונת הבכורה שלה בשנת 1937 סיימה במקום השלישי, באותה עונה שבה דינמו מוסקבה זכתה באליפות המדינה. בעונת 1948 ארגוני הספורט הממשלתיים השקיעו יותר בפיתוח תחום ההוקי קרח על חשבון הבנדי ועד 1952 הקבוצה פורקה. ב-1962 הוקמה מחדש ועד 1965 התמודדה בליגה הבכירה, עת פורקה שוב, הפעם באופן סופי. שחקני הקבוצה עברו לשחק בקבוצת סברוניקל מהעיר מונצ'גורסק שבמחוז מורמנסק פאבל באטירב (1927 - 1936) מיכאיל בוטוסוב (1936 - 1938) פ. באטירב (1938 - 1940) ולנטין פיודורוב (1940 - 1941) פ. באטירב (1944 - 1945) ו. פיודורוב (1945 - 1947) פיוטר דמנטייב (1948 - 1952) ו. פרודה (1961 - 1962) ו. גרלוייב, א. קוליוב (1962 - 1963) ו. קובאליוב (1963 - 1965) אליפות לנינגרד: 1935, 1936, 1938, 1939, 1941, 1945, 1946, 1947 אליפות ברית המועצות: מקום שלישי 1937 גביע ברית המועצות: גמר 1947
דינמו מוסקבה (כדורעף)

דינמו מוסקבה (ברוסית: Волейбольный Клуб «Динамо» Москва) הוא שמו של מועדון כדורעף רוסי מקצועני מהעיר מוסקבה, שנוסד בשנת 1926. דינמו זכתה 5 פעמים באליפות הסובייטית, 3 פעמים בגביע הסובייטי, 4 פעמים באליפות ליגת העל הרוסית בכדורעף ו-3 פעמים בגביע הרוסי. דינמו הוקמה בנובמבר 1926 כחלק מאגודת דינמו והחלה להתמודד באליפות העיר מוסקבה ועד שנת 1937 זכתה פעמיים באליפות העיר, בשנת 1929 וב-1931. בשנת 1944 זכתה בגביע הכיר מוסקבה, לאחר שגברה על לוקומוטיב מוסקבה במשחק הגמר בתוצאה 2:1. באוקטובר 1945 דינמו החלה להשתתף בליגת העל הסובייטית בכדורעף והצליחה לזכות באליפות המדינה לאחר ששוב, פגשה את לוקומוטיב וגברה עליה במשחק המכריע. בשנים הבאות הקבוצה זכתה באליפות ארבע פעמים נוספות, אך מאז 1951 התקשתה לשחזר את ההצלחה ובסך הכל זכתה בחמש אליפויות לאומיות בתקופת ברית המועצות. עד התפרקות ברית המועצות המשיכה הקבוצה להתמודד על תוארי האליפות, אך למעט המקום השני התקשתה הקבוצה להשיג מעבר לכך, חרף זכייה בגביע הגביעים האירופי בעונת 1985. בעונת 1994 פורקה והוקמה מחדש רק בשנת 2001, אך עד מהרה חזרה לליגת העל ושבה להתמודד על תוארי האליפות. בעונת 2006, לאחר 55 שנים שוב זכתה באליפות הלאומית ובאליפות רוסיה הראשונה שלה, הישג שחזרה עליו גם בעונת 2008. עד 2020, בעונות הזכייה באליפות זכתה גם בגביע המדינה בכדורעף ודינמו הפכה לאחת מקבוצות הכדורעף החזקות במדינה, המתמודדת בקביעות מדי עונה על תואר האליפות. בעונת 2019/20 זכתה בגביע הרוסי ובעונת 2020/2021 זכתה בגביע CEV האירופי אחרי שניצחה בדרבי רוסי את זניט סנקט פטרבורג, אותה גם ניצחה בגמר אליפות ליגת העל הרוסית בכדורעף. היא זכתה באליפות שנייה רצופה עונה לאחר מכן, עונת 2021/22, כשגברה על אלופת 2020, לוקומוטיב נובוסיבירסק. היכל הבית של הקבוצה הוא היכל הספורט דינמו שברחוב לאבוצ'קין 32 שבמוסקבה המכיל 5,000 מושבים. אליפות ברית המועצות / אליפות רוסיה זכייה (9): 1945, 1946, 1947, 1948, 1951, 2005/06, 2007/08, 2020/21, 2021/22 סגנות (15): 1950, 1952, 1953, 1958, 1983/84, 1984/85, 1987/88, 1988/89, 2003/04, 2004/05, 2006/07, 2010/11, 2011/12, 2015/16, 2016/17 גביע ברית המועצות / רוסיה זכייה (6): 1950, 1951, 1952, 2006, 2008, 2020 סגנות (7): 1978, 1985, 2003, 2004, 2007, 2010, 2013 הסופרקאפ הרוסי זכייה (3): 2008, 2009, 2021 ליגת האלופות בכדורעף סגנות (1): 2009/10 גביע CEV זכייה (3): 2011/12, 2014/15, 2020/2021 גביע הגביעים האירופי זכייה (1): 1984/85 סגנות (1): 1989/90 מדיה וקבצים בנושא דינמו מוסקבה בוויקישיתוף אתר האינטרנט הרשמי של דינמו מוסקבה דינמו מוסקבה, ברשת החברתית פייסבוק דינמו מוסקבה, ברשת החברתית VK סרטונים בערוץ של דינמו מוסקבה, באתר יוטיוב דף הקבוצה באתר פדרציית הכדורעף הרוסית ערוץ הטלוויזיה הרשמי של "דינמו"
Charmbracelet World Tour

Charmbracelet World Tour הוא סיבוב ההופעות החמישי של הזמרת מריה קארי אשר נועד לקדם את אלבומה התשיעי Charmbracelet. סיבוב ההופעות החל ב-20 ביוני 2003 בסיאול והסתיים ב-23 בפברואר 2004, בדובאי. במהלכו הופיעה הזמרת באסיה, אירופה וצפון אמריקה. בסוף 2003 סיבוב ההופעות הוערך במקום ה-83 ברשימת סיבובי ההופעות הרווחיים ביותר עם רווח של 6 מיליון דולר מ-25 הופעות בלבד בצפון אמריקה. באפריל 2003 הודיעה קארי על יציאתה לסיבוב ההופעות. זה היה סיבוב ההופעות הארוך ביותר שלה שכלל 69 הופעות אשר נפרסו על פני 8 חודשים, בין היתר גם במזרח אסיה, דרום אסיה והמזרח התיכון. תחילה תוכננו לסיבוב ההופעות פחות יעדים אך בהמשך נוספו יעדים נוספים, במהלכם שינתה את רשימת השירים כאשר התאימה את רשימת השירים בהופעות בהתאם לתקופה או לוח השנה, כמו למשל שילוב שירים של חג המולד. המעריצים שיבחו את קארי על הביצועים הווקאליים שלה שכן קארי הודתה כי סיבוב ההופעות עזר לה להכין את עצמה מבחינה ווקאלית לקראת ההקלטות של האלבום הבא שלה. לפני שהחלה מכירת הכרטיסים הועברו המיקומים של ההופעות מאצטדיונים גדולים לאולמות קטנים ואינטימיים. לדברי קארי השינוי נעשה על מנת לתת למעריצים מופע אינטימי יותר בהשארת ברודוויי. היא אמרה: "זה הרבה יותר אינטימי כדי שתרגיש כאילו היה לך ניסיון, כאילו התנסית בלילה איתי". אם כי באירופה ובאסיה ביצעה קארי את המופעים במקומות גדולים יותר, למשל בהופעה במנילה הופיעה מול קהל של 35 אלף איש, במלזיה הופיעה מול קהל של 50 אלף איש ובסין מול קהל של 70 אלף איש. בממלכה המאוחדת הופיעה בפעם הראשונה מחוץ ללונדון בערים כמו גלאזגו, בברמינגהאם ומנצ'סטר. פרק זה טעון עריכה. אנא תרמו לוויקיפדיה ועזרו לערוך אותו. ייתכן שתמצאו פירוט בדף השיחה. הסיבה היא: יש לתרגם את תוכן הטבלה לעברית ולהוסיף קישורים פנימיים. מדיה וקבצים בנושא Charmbracelet World Tour בוויקישיתוף PollstarPro: Home - Welcome to PollstarPro!, www.pollstarpro.com
עומר ירדני

עומר ירדני (נולד ב-7 בינואר 1991) הוא עיתונאי ואיש רדיו וטלוויזיה ישראלי. משמש מגיש, עורך וכתב חברה בחדשות 13. ירדני נולד בינואר 1991 בבת ים כצעיר מבין שלושה ילדים. משפחתו התגוררה בבת ים עד 1994, ואז עברה לראשון לציון. את לימודיו התיכוניים עשה בתיכון הגימנסיה הריאלית. בשנים 2005 ו-2008 השתתף במשלחות של תנועת הצופים העבריים לארצות הברית. ב-2010 החל בשנת שירות בתנועת הצופים, במסגרת גרעין "רעים" בעפולה. את שירותו הצבאי החל ב-2011 בגלי צה"ל כשדרן במחלקת הקריינים, כמגיש חדשות (2011–2013) וכמגיש התוכניות "שישי חם" (2011–2013), "לא רוצים לישון", "שטח שש" ו"בוקר טוב צה"ל" (יולי 2012-יולי 2013). במקביל, הגיש לסירוגין בגלגלצ את "סוף שבוע רגוע" (2011–2013), "קולות החיילים" (2012–2013). ביולי 2013 השתחרר משירותו בצה"ל. מאוקטובר 2013 עד נובמבר 2014 הגיש בערוץ הראשון את מהדורת החדשות לילדים "המהדורה" של "זאפ". ב-1 בדצמבר 2013 החל את עבודתו בחדשות עשר, תחילה כעורך ומגיש מבזקי חדשות בתחנות הרדיו האזוריות של ערוץ עשר, וב-1 בנובמבר 2014 החל במקביל את שידוריו בטלוויזיה, שם הוא מגיש מבזקי חדשות. בנוסף, במשך תקופה מסוימת, הגיש את "16:30" ואת "מהדורת 19:00" בימי חמישי. החל מיוני 2018 ועד למיזוג ערוץ עשר ו"רשת" נמנה עם מגישי תוכנית הבוקר של ערוץ 10, "בוקר אור". עם מיזוג ערוץ עשר ו"רשת", עבר לעבוד ב"חדשות 13" כמגיש מבזקי חדשות. מראשית 2019 הוא שימש גם מגיש-מחליף של מהדורת חדשות הלילה, "היום שהיה". לאחר שגאולה אבן-סער התפטרה מהגשת "העולם הבוקר", תוכנית הבוקר של ערוץ 13, חזר ירדני להגשת התוכנית בשעות הבוקר, כשלצידו משמשת כמגישה רותם ישראל. מאז שחרורו מצה"ל הוא משמש גם כקריין פרסומות, תשדירים וסרטוני הדרכה לחברות ולגופים שונים, וכן כמנחה אירועים. בנוסף, הוא מקריא ספרים בחברת "iCast". כמו כן כתב ירדני באתר האינטרנט "מה וזה". ב-2014–2015 למד משחק בבית הספר "טכניקה - משחק מול המצלמה". ב-2017 החל בלימודים לתואר ראשון במשפטים באוניברסיטת תל אביב. במהלך לימודיו, היה ירדני שותף להפקת הפודקאסט "מדברים משפטים" של הפקולטה למשפטים. ירדני נשוי ואב לבת. מתגורר בתל אביב. מדיה וקבצים בנושא עומר ירדני בוויקישיתוף עומר ירדני, ברשת החברתית פייסבוק עומר ירדני, ברשת החברתית אקס (טוויטר) עומר ירדני, ברשת החברתית אינסטגרם פרויקט מיוחד: 10 ההבטחות הגדולות בתקשורת, באתר וואלה, 29 בספטמבר 2016 ערן סויסה, גאולה אבן התפטרה מתוכנית הבוקר של רשת 13, באתר ישראל היום, 16 בנובמבר 2023 המחליפים של גאולה אבן נחשפים, באתר אייס, 25 בנובמבר 2023 עמוד המשתמש באתר "מה וזה"
The Adventures of Mimi

The Adventures of Mimi הוא סיבוב ההופעות השישי של הזמרת מריה קארי אשר נועד לקדם את אלבומה The Emancipation of Mimi. במהלך סיבוב ההופעות הופיעה קארי פעמיים באפריקה, 32 פעמים בצפון אמריקה ו-6 פעמים באסיה החל מ-22 ביולי 2006 ועד ל-28 באוקטובר 2006. את סיבוב ההופעות החלה בתוניס וסיימה אותו ביפן. בסוף 2006 סיבוב ההופעות דורג במקום ה-24 ברשימת סיבובי ההופעות המרוויחים ביותר עם רווח של 27.9 מיליון דולר מ-30 הופעות בלבד. במהלך 30 הופעות אלה נמכרו 227,003 כרטיסים. סיבוב הופעות זה החל בפער של 16 חודשים מצאת אלבומה "The Emancipation of Mimi". תחילה החליטה כי היא אינה רוצה לצאת לסיבוב הופעות עקב החרדות שלה ממסעות ארוכים וכי הרגישה שהיא אינה זקוקה לסיבוב הופעות אך בשל לחץ מהמעריצים והרצון לחגוג את אחת התקופות הטובות בקריירה שלה יצאה קארי לסיבוב ההופעות. בדומה לסיבובי הופעות קודמים אפשרה קארי למעריצים לתת רעיונות לרשימת שירים ולשם של סיבוב ההופעות. הראפר רנדי ג'קסון אשר היה גם חברה הטוב שימש כמנהל המוזיקלי של סיבוב ההופעות ואף הופיע בחלק מהמופעים ביחד עם הזמרת. במהלך סיבוב ההופעות חידשה קארי את התדמית שלה כפרפורמרית. במהלך המופעים עשתה רמיקסים לשירים שונים שלה ואף ליוו אותה רקדנים. בנוסף היא גם השתמשה בבמת "B Stage" במהלך מספר ביצועים על מנת להתקרב יותר למעריצים שלה. הבמה הייתה מורכבת משני מפלסים כאשר על המפלס הנמוך הייתה ממוקמת הלהקה ובין שני המפלסים הפריד גרם מדרגות. בנוסף גם בחלק מההופעות היה לוגו מואר באורות של האותיות MC (ראשי התיבות של שמה). בחלק מההופעות קארי הזמינה את ידידה הזמר טריי לורנז על מנת לבצע איתה ביחד מספר שירים ואף בהופעה אחת ביצע גם מספר שירים משלו. בשאר ההופעות קטעים של הזמר שר הוצגו על גבי מסך בפעמים בהם השניים לא הופיעו יחד. מדיה וקבצים בנושא The Adventures of Mimi בוויקישיתוף סיבוב ההופעות על פי סט ליסט Popkin, By Helen A.S. "Mariah Carey takes on Madonna with new tour". TODAY.com (באנגלית). נבדק ב-2017-12-04.
סטאר 266M

סטאר 266M (בפולנית: Star 266M) היא משאית צבאית, הנעה 6x6, אשר יוצרה על ידי יצרנית כלי הרכב הפולנית Fabryka Samochodów Ciężarowych "Star" (STAR TRUCK Sp. z o.o). במשותף עם יצרנית האוטובוסים, משאיות ומנועי דיזל מאן בין השנים 2001–2006. דגם "סטאר 266M" יוצר בעיר סטרחוביצה, (בפולנית: Starachowice). דגם "סטאר 266M" יועד להובלת מטענים ואנשים על הכביש ובשדה. 2 מושבים 2 פתחי גגות ספה קבועה מאחורי מושב הנהג והנוסע סטאר 266M סטאר 266M סטאר 266M דגם "Hibneryt-3" סטאר 266M דגם "Hibneryt-3" סטאר 266M דגם "OP GROM" סטאר 266M סטאר 20 סטאר 200 סטאר 244 סטאר 742 סטאר N52 סטאר 1142 סטאר S2000 סטאר 1466 סטאר 8.125 סטאר 266M - תמונה (czerwonesamochody) מדיה וקבצים בנושא סטאר 266M בוויקישיתוף סטאר 266M (5:44 דקות), יו-טיוב דגמי משאיות חברת סטאר, ראו "סטאר 266"auta-prl.pl/index.php?page=star היסטורית "Fabryka Samochodów Ciężarowych "Star""ekomuzeum.pl/wp-content/uploads
סטאר 8.125

סטאר 8.125 (בפולנית: Star 8.125) היא משאית אשר יוצרה על ידי יצרנית כלי הרכב הפולנית Fabryka Samochodów Ciężarowych "Star" ( STAR TRUCK Sp. z o.o) במשותף עם יצרנית האוטובוסים, משאיות ומנועי דיזל מאן בין השנים 2000–2005. דגם "סטאר 8.125" יוצר בעיר סטרחוביצה, (בפולנית: Starachowice). Star 8.125 8.125K 8.125L סטאר 8.125 סטאר 8.125 סטאר 8.125 סטאר 20 סטאר 200 סטאר 244 סטאר 742 סטאר 944 סטאר N52 סטאר 1142 סטאר S2000 סטאר 1466 סטאר 266M מדיה וקבצים בנושא סטאר 8.125 בוויקישיתוף סטאר 8.125 (6:44 דקות), יו-טיוב דגמי משאיות חברת סטאר, ראו "סטאר 266"auta-prl.pl/index.php?page=star היסטורית "Fabryka Samochodów Ciężarowych "Star""ekomuzeum.pl/wp-content/uploads דגם סטאר 8.125Star 8.125 w serwisie polskie-auta.pl [archive]
עמק הבובות (סרט)

עמק הבובות (באנגלית: Valley of the Dolls) הוא סרט דרמה אמריקאי משנת 1967 המבוסס על רב-מכר בשם זה מאת ז'קלין סוזן משנת 1966 עם ברברה פרקינס, פטי דיוק, שרון טייט וסוזן הייוורד בתפקידים הראשיים. הסרט מתאר שלוש חברות בעולם הבידור התובעני של ברודוויי והוליווד שכדי לשרוד בו הן משתמשות ב"בובות" שהיא מילת כיסוי לתרופות מרגיעות (ברביטורטים) וממריצות (אמפטמינים) ששימוש בהן גורם להתמכרות. שיר הנושא לסרט "עמק הבובות" (מילים ולחן של דורי ואנדרה פרווין) בביצוע דיון וורוויק הגיע למקום השישי במצעד מכירות האלבומים של בילבורד. ב-1970 הפיקה חברת פוקס המאה ה-20 פרודיה על הסרט, שנקראה "Beyond the Valley of the Dolls" ושזכתה גם היא להצלחה. הסרט היה מועמד לפרס אוסקר על פסקול המוזיקה המקורית (ג'ון ויליאמס). שרון טייט הייתה מועמדת לפרס גלובוס הזהב לשחקנית חדשה. הסרט זכה להצלחה קופתית למרות הביקורות השליליות. אן וולס (ברברה פרקינס) מגיעה לניו יורק מעיירה קטנה בניו אינגלנד ומתקבלת לעבודה במשרד המייצג אמנים בעסקי השעשועים. תוך זמן קצר היא לומדת להכיר את המציאות הקשה בעולם זה. היא נפגשת עם בראשונה עם הלן לאוסון (סוזן הייוורד), כוכבת על עצבנית וולגרית המתייחסת אליה בבוז וכן אל כל השחקניות הצעירות שהיא חוששת שייתפסו את מקומה. אחת מהצעירות האלה היא נילי או'הרה (פטי דיוק) הנזרקת מצוות ההצגה בגלל דרישת הלן. אן נפגשת אתה ובעזרת סגן מנהל המשרד ליון ברק (פול ברק) מאורגנת לה הופעה במשדר התרמה בטלוויזיה. הופעתה המצליחה של נילי מזניקה את הקריירה שלה והיא הופכת לכוכבת מבוקשת. כדי לשמר את הקריירה שלה היא נעזרת ב"בובות" בצורה של גלולות ברביטרטים ואמפטמינים בתוספת אלכוהול. כל זה גורם לה להתמוטטות עצבים. פול ואן מסדרים לה אשפוז במוסד לגמילה. לאחר האשפוז היא מנסה בעזרת פול לחזור להופעות אך נגררת שוב לתרופות. צעירה נוספת שמכירה אן היא ג'ניפר נורת' (שרון טייט), יפהפייה חסרת כישרון שחייה רצופים כישלונות. גם היא מכורה ל"בובות". נשאת בנישואי בזק לזמר שמסתבר שסובל ממחלת הנטינגטון. מצבו מידרדר והיא נאלצת לאשפזו ובאותו זמן מחליטה גם לעבור הפלה מלאכותית. ג'ניפר נאלצת לפרנס את אמה וגם לשלם את הוצאות האשפוז של בעלה. היא מתחילה בעל כורחה להופיע בסרטים פורנוגרפיים. לבסוף היא לוקה בסרטן השד ולפני שהיא אמורה לעבור ניתוח כריתה היא מתאבדת על ידי לקיחת כמות גדולה של "בובות" ואלכוהול. אן מתחילה בקריירה מוצלחת של הופעות בפרסומות בטלוויזיה וגם היא מתחילה לצרוך "בובות" אך ממש לפני ההתמוטטות היא מתעשתת ומחליטה לחזור לעיירת הולדתה ולהתחיל חיים מחדש. ברק מגיע אליה אך היא דוחה את בקשתו להינשא לו ולחזור לניו יורק. מדיה וקבצים בנושא עמק הבובות בוויקישיתוף "עמק הבובות", במסד הנתונים הקולנועיים IMDb (באנגלית) "עמק הבובות", באתר נטפליקס "עמק הבובות", באתר AllMovie (באנגלית) "עמק הבובות", באתר Rotten Tomatoes (באנגלית) "עמק הבובות", במסד הנתונים הקולנועיים KinoPoisk (ברוסית) שיר הנושא של עמק הבובות בביצוע דיאן וורוויק (מילים ומנגינה), באתר יוטיוב
תומאס ולטר

תומאס ולטר (נולד ב-1943) הוא עורך דין גרמני שעוסק באיתור פושעים נאציים. ב-2006 פרש מתפקידו והתמנה לתובע פדרלי מטעם המשרד המרכזי לחקירת פשעי הנאצים (אנ'). אביו רודולף הסתיר שתי משפחות של יהודים בזמן "ליל הבדולח" ב-1938. כתובע מטעם המשרד המרכזי לחקירת פשעי הנאצי הוביל ב-2009 בקשה של גרמניה להסגרת ג'ון איוון דמיאניוק, ושנתיים אחר כך (2011) הוא הורשע על סיוע לרצח, מבלי שיהיו ראיות לכך שרצח בעצמו, בהיותו שומר שהיה עד לשליחתם על מותם של אלפי יהודים בסוביבור. דמיאניוק נידון לחמש שנים בכלא, אולם הגיש ערעור ומת בטרם הערעור הוכרע. ולטר תבע ארבעה שומרים נאציים במחנות: אוסקר גרונינג, ריינהולד האנינג, הוברט זאפקה וארנסט טרמל. מדיה וקבצים בנושא תומאס ולטר בוויקישיתוף עופר אדרת, צייד הנאצים הגרמני שרודף גם את הברגים הקטנים, באתר הארץ, 1 בדצמבר 2017 ערך זה הוא קצרמר בנושא גרמנים. אתם מוזמנים לתרום לוויקיפדיה ולהרחיב אותו.
שבילים

שבילים (למפת גוש דן מוגדלת)   שבילים (למפת גוש דן רגילה)   שבילים (למפת ישראל רגילה)   ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום שבילים (למפת ישראל מוגדלת)   ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום שבילים קיבוץ שבילים היה קיבוץ שהוקם במרץ 1948, על ידי תנועת הנוער הציוני על גבעה מול כפר הנוער עיינות בסמוך לנס ציונה, והתפרק ב-1950. הקיבוץ הוקם במטרה לשמש כמקום הכשרה לפליטים ניצולי השואה, בעיקר מפולין ומרומניה, שעלו לישראל אחרי מלחמת העולם השנייה. הקיבוץ התפרק במאי 1950, לאחר שסיים את ייעודו כמקום הכשרה. בגבעה המשיכו להתגורר משפחות ובודדים עד שנת 1956, תוך שימוש בצריפים ובמתקנים שנותרו במקום. על הגבעה נותרו עד היום מגדל המים ומבנה מבטון בן ארבעה חדרים, ששימשו את הקיבוץ. בקיבוץ היו כ-60 עד כ-80 חברים. הם עבדו בעבודות כפיים בשדות ובפרדסים הסמוכים לשבילים. בקיבוץ היו בית מלאכה להרכבת אטבי כביסה, לול, רפת, אורווה וגן ירק, שהיוו מקור תעסוקה נוסף לחברים. בנוסף לכך, עבדו חברי שבילים בעבודות משקי בית ובלולים של אנשי מושב בית עובד הסמוך. הקיבוץ ידע שמחות, חתונות ולידות, והיה בו הווי חברתי-חלוצי. חברי קיבוץ שבילים היו כוח החלוץ והגרעין הראשוני בהקמת המושבים שורש שבהרי ירושלים - באוקטובר 1948, ותלמי יפה בסמוך לאשקלון – באפריל 1950; וכן במשימת יישוב מחדש של מושב מבטחים שבנגב – במאי 1949. שלושת קיבוצים אלה התפרקו ובמקומם קיימים כיום מושבים. במלחמת העצמאות הגנו אנשי שבילים על הגבעה וסביבתה בעיקר כנגד פעולות איבה של תושבי הכפרים הערביים נבי רובין ואל-קובייבה (רמלה), שהיו באזור שבילים, וגם נגד מסתננים מצריים. מספר חברי הקיבוץ נפצעו, חלקם קשה, כשהיו במשימת יישוב מחדש של קיבוץ מבטחים. שקית עפר מאדמת קיבוץ שבילים הוטמנה בקברו של בנימין זאב הרצל, יחד עם שקיות עפר של כל היישובים במדינת ישראל, בעת הבאת עצמותיו לקבורה בירושלים באוגוסט 1949. הקיבוץ סיים את ייעודו במאי 1950, לאחר הקמת הקיבוצים שורש, מבטחים ותלמי יפה. חברי שבילים עברו בהדרגה לגור ביישובי קבע, ובעיקר בעיינות, בנס ציונה, בירושלים ובתל אביב. האתר הוכרז כאתר מורשת על ידי המועצה לשימור אתרי מורשת בישראל ובשנים 2017–2018 שופץ המקום. במרץ 2018 נערך במקום טקס הסרת הלוט מהשלט של המועצה בהשתתפות חברי הקיבוץ ובני המשפחות. מדיה וקבצים בנושא שבילים בוויקישיתוף נחמן גלבוע, סבים, בנים,נכדים ונינים הגיעו כדי לזכור את הקיבוץ ההיסטורי של ניצולי השואה שנשכח באתר Mynet קיבוץ, 13 במרץ 2018 אבי בן דוד, זוכרים את קיבוץ שבילים בעיתון 'כל נס ציונה', 16 במרץ 2018 ארז שרווינטר, שבילים באמצע, עיתון 'ערים', 15 במרץ 2018 "שבילים", קבוצה חדשה של "הנוער הציוני" בבית עובד, הַבֹּקֶר, 12 במרץ 1948 קב' "שבילים" עלתה על הקרקע אי-שם בהרים, דבר, 6 באוקטובר 1948 הוקם בדרום "תלמי יפה", יישוב חדש ע"ש לייב יפה, על המשמר, 14 באפריל 1950
ויסות

ויסות הוא פעולה של התאמת קצב הזרימה של חומר או מידע למערכת. הוויסות נועד להתאים את כמות החומר הנכנס ליכולת המערכת להתמודד עמו, ובכך למנוע שיבוש בפעולת המערכת. ויסות יכול להיות תופעה טבעית או מלאכותית. יצורים חיים מכילים בתוכם מנגנוני ויסות. שיבוש של מנגנון ויסות ביצור חי יכול להוביל לתפקוד לקוי, מחלה ואף מוות. דוגמאות למנגנוני ויסות ביצורים חיים: הומיאותרמיות – ויסות של חום הגוף ויסות עצמת האור הנכנסת לעין באמצעות צמצום והרחבת האישון. אפנון עצבי – מאפשר לווסת את הפעילות של מערכת העצבים. גם במערכות טבעיות מורכבות, כגון מערכת אקולוגית, קיימים מנגנוני ויסות טבעיים המאפשרים את המשך קיום המערכת בתצורתה הנוכחית. דוגמה למנגנון כזה הוא שמירת היחס המספרי בין אוכלי בשר לאוכלי-צמחים. האדם משתמש במנגנוני ויסות בתחומי חיים רבים ומקדמת דנא. כמו במנגנונים הטבעיים, ישנם מנגנוני ויסות פרטניים (למשל ויסות במכונות) ומנגנוני ויסות כלליים (למשל בתחום הכלכלה). מכשיר המשמש לוויסות נקרא וַסָּת. דוגמאות למנגנוני ויסות בשימוש האדם: ויסות תנועת כלי רכב. ויסות מחירים. ויסות זרימת מים (על ידי סכרים וברזים, למשל) וסת צנטריפוגלי מנגנון מכני השומר על זרימה קבועה של חומר, למשל קיטור. הסתגלות תורת הבקרה